《送张大参宋器迁浙江方伯》
明代·韩殷

纶音天外至，蹇蹇识孤臣。旆指三衢道，恩遗五岭民。

两藩通雨露，一鹗出风尘。勋业须铭鼎，何劳看镜频。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。